अपर मोहल्ला निवासी अमनजीत सिंह, हैरी, रजनी, प्रमोद और रिंकू ने बताया कि अपर मोहल्ला के वार्ड नंबर एक और दो में पिछले चार दिन से पानी की काफी किल्लत है। यहां के लोग पानी की एक-एक बूंद के लिए तरस गए हैं। शनिवार को पानी आया तो मात्र दस मिनट के लिए आया। उसके बाद नहीं आया। इस बारे में यहां के लोकल अधिकारियों से भी मुलाकात की, लेकिन फिर भी कोई फायदा नहीं हुआ। स्थानीय निवासियों ने जिला प्रशासन से इस बारे में जल्द से जल्द पानी की समस्या का समाधान कराने की मांग की है।